## Indústria concedix prop de 300.000 euros en ajudes a 25 entitats gestores d’àrees industrials de la Comunitat Valenciana

*** La resolució que publica el *Diari Oficial de la Generalitat Valenciana* forma part de l’Estratègia de reindustrialització 2024-2028**

La Conselleria d’Innovació, Indústria, Comerç i Turisme ha concedit 293.727,92 euros a 25 entitats gestores d’àrees industrials de la Comunitat Valenciana perquè impulsen la modernització i la millora de la gestió d’estes infraestructures.

Les ajudes, publicades este dimarts en el DOGV, formen part de l’Estratègia de reindustrialització de la Comunitat Valenciana 2024-2028 i l’objectiu és subvencionar dos tipus d’actuacions.

D’una banda, servixen per a sufragar els costos de constitució com una entitat de gestió i modernització (EGM), conforme al que disposa la Llei 14/2018, de 5 de juny, de la Generalitat.

D’una altra banda, estes ajudes servixen també per a impulsar les actuacions desenrotllades per entitats gestores d’àrees industrials relacionades amb la mobilitat sostenible, la seguretat industrial en les empreses, l’economia circular, l’eficiència energètica i els plans d’emergències.

Fecha: 20/08/2024